༄༅། ། དཔལ་དུས་གསུམ་རྒྱལ་བའི་མཁྱེན་བརྩེ་ནུས། ། དོན་གཅིག་བསྡུས་དྲིན་
ཅན་བླ་མ་དང་། ། དབྱེར་མེད་པ་རྗེ་བཙུན་བློ་བཟང་གྲགས། ། མགོན་དེ་ཡི་ཞབས་རྡུལ་
གཙུག་གིས་མཆོད། ། དུས་ཐོག་མེད་ཞིག་ནས་རང་སེམས་འདི། ། དགྲ་ཉོན་མོངས་གདོན་
གྱིས་བསླུས་པའི་མཐུས། ། ལས་སྣ་ཚོགས་རླུང་གིས་རབ་བསྐྱོད་པས། ། གནས་མཐའ་མེད་
367

བསླབ་བྱ་དང་ཞལ་གདམས་ཀྱི་སྐོར།
སྡུག་བསྔལ་རྒྱ་མཚོར་འཁྱམས། ། དུས་ད་ལྟ་ཆོས་ལྡན་རྟེན་བཟང་ཐོབ། ། ཆོས་འཁྲུལ་
བྲལ་བསྟན་པའི་སྙིང་བོ་དང་། ། དེ་ཚུལ་བཞིན་འདོམས་པའི་བཤེས་དང་མཇལ། ། ཆོས་
སྒྲུབ་པའི་གྲོགས་དང་མཐུན་རྐྱེན་འཛོམ། ། དུས་འདི་འདྲར་རང་གི་ལུས་ངག་ཡིད། ། ཉིན་
མཚན་དུ་དགེ་ལ་མི་གཞོལ་བར། ། བན་བུན་གྱི་འདི་སྣང་བྱ་བའི་ངང་། ། དོན་མེད་དུ་
འདའ་བ་ཀྱེ་མ་བླུན། ། སྤྱིར་འདུས་བྱས་ཐམས་ཅད་མི་རྟག་ཅིང་། ། སྒོས་འཁོར་བ་སྲིན་
མོའི་གྲོང་ཁྱེར་འདིར། ། གནས་ལུས་དང་ལོངས་སྤྱོད་མཛའ་བཤེས་སོགས། ། བློ་ཐུབ་པའི་
ངེས་པ་ཅང་མ་མཆིས། ། དུས་སྙིགས་མའི་ཚེ་ཐུང་དགུན་ཉི་འདྲ། ། འར་འུར་གྱིས་གར་
སོང་ཆ་མེད་ཐལ། ། གློ་བུར་དུ་སྐྱེས་ཆེན་འདེགས་པའི་ཚེ། ། བློ་བདེ་བའི་གདེངས་ཚད་ཅི་
འདུག་སོམས། ། རྗེ་བཀའ་དྲིན་མཉམ་མེད་གང་དེ་ཡིས། ། བཀའ་མདོ་རྒྱུད་དགོངས་འགྲེལ་
བཅས་པ་ཀུན། ། དོན་གདམས་པའི་མཆོག་ཏུ་ངོ་སྤྲད་པའི། ། བསྟན་འདི་དང་མཇལ་བ་
སྲིད་མཐའ་ཙམ། ། ཚེ་འདི་ཡི་བྱ་བ་ཅི་བྱས་སླ། ། དུས་གཏན་གྱི་སྐྱིད་སྡུག་འདམ་ཁ་བྱུང་། །
བདག་སྒོ་གསུམ་སྤྱོད་པ་ཅི་འདྲ་ཞེས། ། རྒྱུད་རྟོག་དཔྱོད་བྱི་དོར་བྱེད་རེ་རན། ། ཚུལ་ད་
ལྟར་དྲན་ཤེས་བག་ཡོད་ཀྱིས། ། སྡོམ་གསུམ་གྱི་བཅས་མཚམས་གཅེས་པར་སྲུངས། ། རྒྱུད་
སྡིག་ལྟུང་དྲི་མ་སྦྱོང་བའི་ཕྱིར། ། སྟོབས་བཞི་ཡི་བཤགས་བསྡམས་འབད་པར་འཚལ།
ཡོངས་མདོ་རྒྱུད་གཞུང་ལུགས་ཆེན་མོ་ཀུན། ། ལུང་བཤད་ཆོས་ཙམ་དུ་མི་འཛིན་པར།
།
།
བློའི་ནུས་པ་ཅི་ཡོད་ཐོས་བསམ་གྱིས། ། ལམ་ཉམས་སུ་ལེན་ཚུལ་ཤེས་པར་མཛོད། ། ཟབ་
རྒྱས་ཀྱི་གསུང་རབ་དགོངས་དོན་ཀུན། ། ཉམས་ལེན་གྱི་རིམ་པ་དྲིལ་བའི་གཞུང་། ། མེད་
མི་རུང་གདམས་ངག་མཐར་ཐུག་དེ། ། ཆོས་བྱང་ཆུབ་ལམ་གྱི་རིམ་པ་ཡིན། ། དཔལ་གསང་
ཆེན་རྒྱུད་སྡེའི་སྙིང་བོའི་བཅུད། ། རྗེ་གྲུབ་དབང་ཡོངས་ཀྱི་གཤེགས་ཤུལ་ལམ། ། མཆོག་
ཚེ་གཅིག་སྟེར་བའི་ཉེ་ལམ་དེ། ། ལམ་བསྐྱེད་རྫོགས་རིམ་པའི་མན་ངག་ཡིན། ། དོན་དེ་
འདྲའི་གནད་དོན་ངེས་བྱས་ནས། ། ངེས་འབྱུང་དང་བྱང་སེམས་ཡང་དག་ལྟ། ། ལམ་རིམ་
གཉིས་ཟབ་མོའི་རྣལ་འབྱོར་ལ། ། རྒྱུད་བག་ཆགས་བརྟན་པོ་ཐེབས་པར་མཛོད། ། ལར་
368

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
གངས་རིའི་ཁྲོད་འདིར་རང་རང་གི ། ལུགས་གྲུབ་མཐའ་འཆའ་བ་མང་མོད་ཀྱི། ། ཕྱོགས་
ལྟུང་གི་རབ་རིབ་དང་བྲལ་བའི། ། བློ་གཟུ་བོའི་མིག་གིས་བརྟགས་པ་ན། ། ལུགས་གཞན་
གྱི་ལེགས་ཆ་ཀུན་འདུས་ཤིང་། ། ཆོས་མདོ་སྔགས་ལྟ་སྒོམ་སྤྱོད་པའི་གནད། ། རྗེ་རྒྱལ་བའི་
དགོངས་པ་མཐར་ཐུག་དེ། ། ཕ་བླ་མའི་རིང་ལུགས་འདི་ཁོ་ན། ། ཚུལ་འདི་ཡང་རང་ལྟ་
མཆོག་འཛིན་པའི། ། ཕྱོགས་ཞེན་གྱིས་བསྔགས་པ་མ་ལགས་ཏེ། ། བཀའ་དགོངས་འགྲེལ་
ཚད་མ་དཔང་བཞག་ནས། ། ལུང་རིགས་ཀྱི་སྲང་ལ་གཞལ་ན་ཤེས། ། དོན་དེས་ན་འཁྲུལ་
བྲལ་ལུགས་བཟང་འདིར། ། བློ་ཡིད་གཉིས་མེད་པར་བསྟེན་མཛོད་ལ། ། རང་ཐོས་བསམ་
བཤད་སྒྲུབ་ཅི་ནུས་དང་། ། གཞན་ཚུལ་དེར་ཐབས་ཀྱིས་བཀྲི་བར་མཛོད། ། ཚུལ་དེ་འདྲའི་
རང་གཞན་དོན་འགྲུབ་པའི། ། རྟེན་འབྲེལ་གྱི་རྩ་བ་བླ་མ་དེ། ། དུས་འབྲལ་མེད་བསྒོམ་
ནས་གསོལ་འདེབས་ཤིང་། ། ད་སྲོག་ལ་བབས་ཀྱང་བཀའ་བཞིན་སྒྲུབས། ། ཕ་བཀའ་དྲིན་
འཁོར་མེད་བློ་བཟང་གྲགས། ། བུ་སྐལ་དམན་སྙིགས་མའི་མཚོར་བྱིང་བ། ། ཞིང་ཆོས་
ཀྱིས་མཐོ་བའི་ཕོ་བྲང་ནས། ། ཐུགས་བརྩེ་བའི་སྤྱན་གྱིས་མི་གཟིགས་སམ། ། རྗེའི་བཞེད་
སྲོལ་དྲི་མེད་ལམ་བཟང་པོ། ། སྒྲུབ་འདོད་པའི་རྗེས་འཇུག་བདག་ཅག་རྣམས། ། དཔལ་
གསང་གསུམ་བྱིན་རླབས་བདུད་རྩི་ཡིས། ། དུས་རྟག་ཏུ་སྐྱོངས་ཤིག་དྲིན་ཅན་རྗེ། ། མགོན་
ཁྱེད་ཀྱི་ཐུགས་རྗེའི་བྱིན་རླབས་ཀྱིས། ། རྒྱུད་ལས་ཉོན་སྒྲིབ་པ་ཀུན་བྱང་ནས། ། ལམ་ཐུན་
མོང་དང་ཐུན་མོང་མ་ཡིན་པའི། ། ཉམས་རྟོགས་པ་སྐྱེ་བར་བྱིན་གྱིས་རློབས། ། འབངས་
བདག་གི་ལུས་ངག་ཡིད་གསུམ་གྱི། ། ལས་བྱ་བ་གང་བརྩམས་དུས་རྟག་ཏུ། ། བསྟན་འགྲོ་
བ་ཡོངས་ལ་ཕན་པ་རུ། ། རྒྱུད་བྱིན་གྱིས་རློབས་ཤིག་བླ་མ་ལྷ། ། དུས་མ་འོངས་ཚེ་རབས་
ཐམས་ཅད་དུ། ། རྗེ་བླ་མའི་ཞབས་ཀྱི་པདྨོ་དང་། ། སྐད་ཅིག་ཀྱང་མི་འབྲལ་སྒོ་གསུམ་
གྱིས། ། ཐུགས་མཉེས་པ་འབའ་ཞིག་སྒྲུབ་པར་ཤོག ། ཆོས་འཁྲུལ་བྲལ་བསྟན་པའི་སྙིང་
བོ་འདི། ། ལུས་སྲོག་ལ་མི་ལྟ་ཕྱོགས་ཀུན་ཏུ། ། བཤད་སྒྲུབ་ཀྱིས་འཛིན་ཅིང་སྤེལ་ནུས་
པའི། ། མཐུ་སྙིང་སྟོབས་ལྡན་པར་བྱིན་གྱིས་རློབས། ། བློ་གཟུངས་སྤོབས་རྣམ་འབྱེད་ཤེས་
369

བསླབ་བྱ་དང་ཞལ་གདམས་ཀྱི་སྐོར།
རབ་སོགས། ། ས་ལམ་གྱི་ཡོན་ཏན་རྩལ་རྫོགས་ནས། ། མ་འགྲོ་བའི་དོན་ཆེན་སྒྲུབ་པ་ལ། །
བྱམས་འཇམ་དབྱངས་ཀུན་བཟང་ལྟ་བུར་ཤོག ། དུས་སྙིགས་མའི་སེམས་ཅན་མ་ལུས་པ།
སྐྱབས་མཆོག་གསུམ་གཙུག་གི་རྒྱན་དུ་འཛིན། ། ལས་རྣམ་དཀར་ཕྱོགས་ལ་སེམས་མཐུན་
པས། ། འཕྲལ་ཡུན་གྱི་ལེགས་ཚོགས་གོང་འཕེལ་ཤོག ། མགོན་བསྟན་འཛིན་མཐའ་དག་
ཞབས་པད་བརྟན། ། གྲོགས་རིག་གྲོལ་སྨྲ་བས་ས་སྟེང་ཁྱབ། ། ཆོས་བཤད་སྒྲུབ་བསྟན་པའི་
ཉི་མ་ཤར། ། ཡོངས་འཇིག་རྟེན་ཤིས་པས་ཁྱབ་གྱུར་ཅིག ། ཅེས་ཡིད་ལ་བསམ་པའི་དོན་ཚིག་གི་
ལམ་དུ་མཚོན་པའི་བསླབ་བྱ་སྨོན་ཚིག་དང་འབྲེལ་བའི་མགུར་དབྱངས་འདི་ནི། གུས་སློབ་ཆོས་བཞིན་སྤྱོད་
པའི་གནས་བརྟན་བློ་བཟང་དགེ་འདུན་ནས་བསྐུལ་ངོར། འཇམ་མགོན་ཆོས་ཀྱི་རྒྱལ་པོ་ལ་མི་ཕྱེད་པའི་དད་པ་
དང་ལྡན་པའི། ༧ བཙུན་གཟུགས་བློ་བཟང་འཕྲིན་ལས་ཀྱིས་དབེན་པའི་ནགས་ཁྲོད་བདེ་ཆེན་དགའ་ཚལ་དུ་
བྲིས་པ་ཛ་ཡནྟུ།